Virallinen lehti nro C 174 , 08/06/1998 s. 0044



KIRJALLINEN KYSYMYS E-3340/97 komissiolle esittäjä(t): Bernie Malone (PSE) (22. lokakuuta 1997) Aihe: Liikenneonnettomuudet Irlannissa 1. Voiko komissio ilmoittaa, kuinka monta ihmistä kuoli ja loukkaantui Irlannin tieliikenteessä viimeisenä vuonna, jolta on olemassa tilastotietoja, ja mikä on kuolonuhrien määrä miljoonaa rekisteröityä autoa kohti a) Irlannissa ja b) muihin Euroopan unionin jäsenvaltioihin verrattuna? 2. Miten suuret ovat Irlannin liikennekuolemien arvioidut taloudelliset kustannukset? 3. Mitä muutoksi komissio suosittelee tieliikenteen kuolonuhrien ja loukkaantuneiden määrän vähentämiseksi? Komission jäsenen Neil Kinnockin komission puolesta antama vastaus (17. joulukuuta 1997) Irlannissa kuoli vuonna 1994 liikenneonnettomuuksissa 404 ihmistä ja 10 231 loukkaantui. Miljoonaa henkeä kohti laskettuna tilanne oli Irlannissa vuosina 1991-1994 eurooppalaista keskiarvoa huonompi ja suhteellisesti laskettuna huonompi kuin viiden muun jäsenvaltion. Jäsenvaltioiden kesken on ilmeisen vaikea tehdä tarkkoja vertailuja, sillä useat tekijät, kuten infrastruktuuri, eivät ole vertailukelpoisia. Edellä esitetyt luvut ovat kuitenkin selkeä osoitus kuolemantapausten ja loukkaantumisten suhteellisesta määrästä. Komissio on laskenut, että liikenneonnettomuuksien suorat kustannukset (joihin sisältyvät poliisin ja hälytyspalvelun kustannukset, ajoneuvojen korjaukset ja menetetty talouden tuotos) ovat 45 miljardia ecua vuodessa koko yhteisön alueella. Kun tämä jaetaan yhteisössä vuosittain tapahtuvilla yhteensä 45 000 kuolemaan johtaneella liikenneonnettomuudella, saadaan yhden kuoleman ja siihen liittyvien vahinkojen keskimääräisiksi kustannuksiksi 1 miljoona ecua. Tällä ¨1 miljoonan ecun laskutavalla¨ arvioituna saadaan liikennekuolemien kustannuksiksi noin 400 miljoonaa ecua vuodessa. Komissio on antanut tiedonannon ¨Liikenneturvallisuuden edistäminen EU:ssa - Ohjelma vuosiksi 1997-2001¨ ((Asiak. KOM(97) 131 lopullinen. )), jossa esitetään yksityiskohtaisesti komission suunnitelmat perustaa toimintaansa vuosina 1993-1996 toteutetulla ensimmäisellä toimintaohjelmalla saatuihin hyviin tuloksiin. Komission toiminta keskittyy kolmeen alaan: tiedon kerääminen ja levittäminen tilanteen määrittelemiseksi ja valvomiseksi ja tällä tavoin erityisesti kohdennettujen parannusten edistämiseksi, onnettomuuksia ehkäisevien toimien aloittaminen ja tukeminen ottaen erityisesti huomioon inhimilliset tekijät sekä niiden ja ympäristön - esimerkkeinä teiden ja risteysten suunnittelu, liikennemerkit jne. - välinen vuorovaikutus sekä sellaisten toimien aloittaminen ja tukeminen, joilla onnettomuuksien tapahtuessa voidaan vähentää niiden seurauksia - tähän pyritään muun muassa parantamalla ajoneuvojen suunnittelua ja kehittämällä sellaisia ajoneuvoja, jotka kestävät törmäyksiä entistä paremmin. Komissio edistää lisäksi aktiivisesti sellaisten muutosten aikaansaamista ihmisten käyttäytymiseen, joita voidaan toteuttaa ilman kustannuksia ja joilla voidaan pelastaa suuri määrä ihmishenkiä ja vähentää vammojen vakavuutta. Jos Irlannissa esimerkiksi etu- ja takapenkin turvavöiden käyttöaste olisi kaikissa jäsenvaltioissa samaa luokkaa kuin se on niissä maissa, joissa turvavöiden käyttö on yleisintä, arviolta 61 ihmishenkeä säästyisi vuosittain.